Fire på stribe: Ny sejr i træningskamp | B1908
Forside Senior 1. senior Fire på stribe: Ny sejr i træningskamp
Martin Kyster i aktion.
Det blev også til en sejr i vinterens fjerde træningskamp, hvor Tårnby FF blev besejret 2-0 på mål af Mikkel Knudstrup på straffe og Khamis ‘Junior’ Akida.
En del tilskuere havde taget opstilling i den lave, lune vintersol, da B 1908 og Tårnby FF testede den aktuelle form i en træningskamp i Sundby Idrætspark. Nøjagtig som i de tre foregående af otternes kampe endte det med en sejr på to mål.
Første halvleg endte uden mål. Simon Sinkjær fik dog bolden i nettet, men scoringen blev korrekt underkendt for offside. Kort forinden havde gæsterne haft en stor mulighed, men bolden sneg sig lige forbi mål.
Der skulle et straffespark til at åbne scoringen. Kristian D. Larsen blev nedlagt i feltet, og Mikkel Knudstrup scorede sikkert. Ti minutter senere sprang Saleem Nanji smart over Johannes Marchers indlæg, så Khamis ‘Junior’ Akida stod helt fri og kunne gøre det til 2-0.
2-0 blev kampens resultat i en kamp, hvor otterne testede forskellige formationer på banen, og hvor tempoet til tider var lige lovlig adstadigt. Lørdag 23. februar møder holdet Slagelse fra 2. division i Sundby Idrætspark klokken 13.
OBS: Der har tidligere stået i denne artikel, at kampen mod Slagelse spilles klokken 11. Det er ikke korrekt. Kampen spilles lørdag 23. februar kl. 13.
Træningskamp, 16. februar 2019
B 1908 – Tårnby FF 2-0 (0-0)
1-0 Mikkel Knudstrup (61)
2-0 Khamis ‘Junior’ Akida (71)
B 1908’s hold, 1. halvleg: Jakob S. Jensen, Benjamin Fey, Mathias Bukhave, Joachim A. Jensen, Johannes Marcher, Festim Mustafi, Simon Sinkjær, Martin Kyster, Patrick Bielefeldt, Shimal Ado, Mads Bukhave
B 1908’s hold, 2. halvleg: Jakob S. Jensen, Mikkel Knudstrup, Kristian Glyø, Saleem Nanji, Kristian D. Larsen, Martin Kyster (Kasper Autrup, 60), Festim Mustafi (Johannes Marcher, 60 (Simon Sinkjær, 75)), Jesper Larsen, Khamis ‘Junior’ Akida, Mads Bukhave (Admir Sabic, 60), Thomas Christiansen
Dommer: Jonas Strange
Tidligere artikelSejr over AB Tårnby i tredje træningskamp
Næste artikelSå åbner den nye café i klubhuset